**Izvor preasfânt, al bucuriei**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvor preasfânt, al bucuriei

Izvor preasfânt, al bucuriei

Mi-ai deschis Isuse Doamne,

Privindu-Ţi, sfintele palme

Prin tot decursul veşniciei,

Ca semne-n veci de biruinţă

Că-ai dus a lumii, suferinţă

Sub întunericul apostaziei!

Din palmele cele străpunse

Întins pe cruce-n răstignire,

Porni-vor raze-n strălucire

Dovadă a tainelor ascunse,

Că cei care nu Te-au primit

Prin acest fapt s-au osândit,

Dar căile-Ţi sunt nepătrunse!

Izvor preasfânt, al bucuriei

Mi-ai deschis Doamne Isuse,

Când cugetam la cele spuse

Despre mărirea Împărăţiei

Cea iertătoare, de păcate,

Izvor al Dragostei, în toate

Spre slava sacră-a armoniei!

El m-a-ntărit, şi mângâiere

Mi-a dat în clipe de-ncercare,

Când am privit povara mare

Suind Calvaru-n grea tăcere,

Ca sus pe cruce, răstignit

Să dovedeşti că ne-ai iubit

Purtându-ne-n marea durere!

Flavius Laurian Duverna

02 noiembrie 2013